stanford-oval/wikipedia huggingface dataset:
Old Firm

Molempien joukkueiden kannattajat Celtic Parkilla, Celticin vasemmalla ja Rangersin oikealla.
Old Firm on yhteinen nimitys kahdelle skotlantilaiselle jalkapalloseuralle, Celticille ja Rangersille, ja niiden väliselle derby-ottelulle. Molemmat seurat ovat kotoisin Glasgow'sta. Celtic ja Rangers ovat Skotlannin menestyimmät seurat ja niiden välinen kilpailu on kiivasta.
Ensimmäisen kerrat Celtic ja Rangers kohtasivat 1888. Pian niiden välille kehittyi tiukka kilpailu ja joukkueiden väliset ottelut keräsivät suuria yleisömääriä. Termi Old Firm (suom. Vanha firma) sai alkunsa skotlantilaisen lehden ivallisesta viittauksesta Rangersin ja Celticin saamaan taloudelliseen hyötyyn niiden usein keskenään pelaamista otteluista.
Seurojen välinen kilpailu juontaa juurensa myös uskonnosta ja Pohjois-Irlantiin liittyvästä politiikasta. Celticin kannattajat ovat perinteisesti olleet Skotlannin irlantilaisyhteisön katolilaisia ja Rangersin kannattajat puolestaan protestantteja. Vuoteen 1989 saakka Rangers ei suostunut palkkaamaan katolilaisia, mutta sen jälkeen uskonnolliset erot ovat lieventyneet. Seurojen välistä kilpailua kuvastaa se että 1920-luvun alun jälkeen molempia seuroja edustaneita pelaajia on vain viisi: Alfie Conn, Maurice Johnston, Steven Pressley, Mark Brown ja Kenny Miller.
Celticin ja Rangersin välistä ottelua on parhaimmillaan seurannut 132 870 katsojaa, kun seurat kohtasivat Skotlannin cupin finaalissa 1969.
Tilastot

24. lokakuuta 2010 mennessä Celtic ja Rangers ovat kohdanneet virallisissa otteluissa 388 kertaa:
| Kilpailu | Ottelut | Celticin voitot | Tasan | Rangersin voitot | Celticin maalit | Rangersin maalit |
| --- | --- | --- | --- | --- | --- | --- |
| Liiga | 297 | 96 | 84 | 117 | 387 | 429 |
| Cup | 46 | 22 | 16 | 8 | 70 | 59 |
| Liigacup | 45 | 20 | 2 | 23 | 67 | 65 |
| Yhteensä | 388 | 138 | 94 | 156 | 524 | 553 |
Celtic-Rangers vuonna 2008
Nanny Cedercreutz

| Nanny Cedercreutz |
| --- | --- |
 Nanny Lagerborg (myöh. Cedercreutz) vuonna 1878.
Henkilötiedot
Syntynyt: 19. maaliskuuta 1866 Cannes, Ranska
Kuollut: 8. joulukuuta 1950 (84 vuotta) Helsinki, Suomi
Kansalaisuus:   Suomi
Ammatti:  kirjailija
Puoliso:  Emil Waldemar Cedercreutz (vih. 1892)
Kirjailija
Äidinkieli: ruotsi
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Ebba Louise Nanny Cedercreutz. o.s. Lagerborg, (19. maaliskuuta 1866 Cannes, Ranska – 8. joulukuuta 1950 Helsinki, Suomi) oli suomalainen ruotsin kielellä kirjoittanut kirjailija.
Henkilöhistoria

Cedercreutzin isä oli insinööri, valtiopäivämies Alexander Wilhelm Lagerborg, joka oli tullut vaimonsa Anna Maria Christina (Nanny) Franzénin kanssa Etelä-Ranskaan toipuakseen tuberkuloosista. Nannyn äiti kuoli lapsivuoteeseen Nannyn syntymän jälkeen. Hänen isänsä meni myöhemmin naimisiin Nannyn kotiopettajattaren Amalia Tigerhjelmin kanssa.
Voimakastahtoinen ja itsenäinen Nanny harrasti nuoruudessaan vuoristokiipeilyä ja vaeltelua Norjassa ja Sveitsissä. Hän saapui 19-vuotiaana vuonna 1885 Geneveen opiskellakseen ranskan kieltä mutta alkoi pian kuunnella paikallisessa yliopistossa pidettyjä matematiikan ja fysiikan luentoja. Hän jatkoi matematiikan ja fysiikan opintoja Tukholman korkeakoulussa 1886–1889 ja laati siellä 1888 fysiikan väitöskirjan vuorisuoloista. Tämän jälkeen hän opiskeli vielä matematiikkaa Sorbonnen yliopistossa. Vuonna 1890 Nanny Cedercreutz kutsuttiin toisena naisena maailmassa La société mathématique de France-seuran jäseneksi (ensimmäisenä naisena oli 1882 seuran jäseneksi valittu Sofja Kovalevskaja). Hän suoritti samana vuonna myös licenciée ès sciences mathématiques-tutkinnon matematiikassa Sorbonnessa.
Vuonna 1892 Nanny meni naimisiin lääkäri Emil Waldemar Cedercreutzin (1852–1924) kanssa, jonka samanniminen veljenpoika oli tunnettu kuvataiteilija.
Nanny Cedercreutz julkaisi omalla nimellään kaksi matkakuvausta nuoruusvuosiltaan Från alp och hav (1914) ja Vandringslust (1935). Hän kirjoitti lisäksi pari kotiseutukuvausta salanimellä Bengt Ivarson. Vuonna 1919 hän julkaisi myös riimikroniikan Fröken Milla Lund och Fiken, hennes hund jossa kuvattiin kuinka neiti Milla Lundin sylikoira joutui Helsingin seudulle linnoitustöihin tuotujen kiinalaisten ruokapataan.
Teoksia

Omalla nimellä:
Études sur la variation des indices de réfraction et de la densité du sel gemme sous l´influence de la température ; fysiikan väitöskirja. Stockholm 1888
Från alp och hav. Söderström, Helsingfors 1914
Fröken Milla Lund och Fiken, hennes hund : en rimkrönika från nådens år 1916 ; silhuetter av Emil Cedercreutz. Schildt, Helsingfors 1919 (suomennos: Neiti Milla Lund ja Ahnas, hänen koiransa : riimikronikka armon vuodelta 1916, Palladium-kirjat, Tampere 1996)
Hemma och ute. Författaren, Helsingfors 1934
Vandringslust. Söderström, Helsingfors 1935
Färdeminnen. Författarinnan, Helsingfors 1940
Min fägnad. Författarinnan, Helsingfors 1943
Oenhetligt. Författaren, Helsingfors 1945
Omväxling. Författaren, Helsingfors 1946
Från olika tider. Författaren, Helsingfors 1948
Nimimerkillä Ala:
Arabellas resor berättade för ungdom. Mercator, Helsingfors 1912
Nimellä Bengt Ivarson:
Gåbbar och gummor. Schildt, Helsingfors 1917
Snällt och ilakt. Schildt, Helsingfors 1925
Bidrövlit och glatt. Söderström, Helsingfors 1932
Norojärvi (Jämsä)

| Norojärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°57′13″N, 24°55′20″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jämsänjoen alue (14.51)
Järvinumero:  14.514.1.018
Mittaustietoja
Pinnankorkeus:  131 m 
Rantaviiva:  0,95 km 
Pinta-ala:  0,047 km² 
 fiNorojärvi 
Norojärvi on Jämsän länsiosassa sijaitseva noin viiden hehtaarin laajuinen järvi. Sen itäpuolella on viisi lampea, jotka yhdessä Norojärven kanssa on merkitty karttaan nimellä Norojärvet. Etäisyys Jämsän keskustasta on seitsemäntoista kilometriä luoteeseen ja Tampereelta 79 kilometriä koilliseen.
Maantiede

Norojärven ulottuvuus lännestä itään on noin 300 metriä, samoin ulottuvuus etelästä pohjoiseen. Rannat ovat metsäisiä ja soisia, siellä täällä on muutamia rakennuksia. Järven pohjoiskolkasta lähtee Noro-oja pohjoiseen. Norojärven eteläpuolella on Norovuori ja lännessä Vihinmäki. Noin kilometri itään sijaitsee Reivinginjärvi. Norojärvet sijaitsevat vedenjakajalla; niiden länsipuoliset Kerteselkä ja Palsinajärvi kuuluvat Kokemäenjoen vesistöön.
Norojärvi kuuluu Lahnajoen valuma-alueeseen, joka on kolmannen jakovaiheen vesistö Kymijoen päävesistössä. Toinen jakovaihe on Jämsänjoen alue ja ensimmäinen on Jämsän reitin valuma-alue. Lahnajoen valuma-alue kattaa suuren osan Jämsänjoen alueesta. Norojärvi on Lahnajoen alueen läntisiä vakavesiä.
Old Friends

| Old Friends Simon & Garfunkel |
| --- | --- | --- |

Kokoelmalevyn tiedot
 Äänitetty : 1965–1975
 Julkaistu: 1999
 Tuottaja(t): Bob Johnston
 Tyylilaji: folk rock
 Levy-yhtiö: Columbia Records
Simon & Garfunkelin muut julkaisut
| The Definitive Simon & Garfunkel 1991 | Old Friends 1997 | The Best of Simon & Garfunkel 1999 |
Old Friends on kolmen levyn kokooma Simon & Garfunkelin tuotannosta vuodelta 1997. Siinä on myös paljon duon ensimmäisiä kappaleita ajalta, jolloin heidät vielä tunnettiin nimellä Tom & Jerry.
Kappaleet

CD1
Bleecker Street
The Sound Of Silence
The Sun Is Burning
Wednesday Morning, 3 A.M.
He Was My Brother
Sparrow
Peggy-O
Benedictus
Somewhere They Can't Find Me
We've Got The Groovy Thing Goin'
Leaves That Are Green
Richard Cory
I Am A Rock
The Sound Of Silence (Akustinen versio)
Homeward Bound
Blues Run The Game
Kathy's Song
April Come She Will
Flowers Never Bend With The Rainfall
Patterns
CD2
Cloudy
The Dangling Conversation
Scarborough Fair/Canticle
The 59th Street Bridge Song (Feelin´ Groovy)
For Emily, Whenever I May Find Her
7 O'clock News/Silent Night
A Hazy Shade Of Winter
At The Zoo
A Poem On The Underground Wall
Red Rubber
Blessed
Anji
A Church Is Burning
Fakin' It
Save The Life Of My Child
America
You Don't Know Where Your Interest Lies
Punky's Dilemma
Comfort And Joy
Star Carol
CD3
Mrs. Robinson
Old Friends/Bookends
Overs
A Most Peculiar Man
Bye Bye Love
The Boxer
Baby Driver
Why Don't You Write Me
Feuilles´O
Keep The Customer Satisfied
So Long, Frank Lloyd Wright
Song For The Asking
Cecilia
El Condor Pasa (If I Could)
Bridge Over Troubled Water
The Only Living Boy In New York
Hey, Schoolgirl/ Black Stacks
That Silver Haired Daddy Of Mine
My Little Town
Simon & Garfunkel
| --- | --- |
Studioalbumit:   Wednesday Morning, 3 A.M. (1964)  Sounds of Silence (1966)  Parsley, Sage, Rosemary and Thyme (1966)  The Graduate (1967)  Bookends (1968)  Bridge over Troubled Water (1970) 
Konserttitallenteet:   Live from New York City, 1967 (1967)  Live 1969 (1969)  The Concert in Central Park (1981)  Old Friends: Live on Stage (2004) 
Kokoelmat:   Simon and Garfunkel’s Greatest Hits (1972)  The Definitive Simon & Garfunkel (1991)  Old Friends (1997)  The Best of Simon & Garfunkel (1999)  The Columbia Studio Recordings (1964–1970) (2001)  The Essential Simon & Garfunkel (2003) 
Kappaleita:   Simon & Garfunkelin kappaleet
Operaatio Nordlicht

Operaatio Nordlicht voi viitata seuraaviin toisen maailmansodan aikaisiin sotilasoperaatioihin:
Operaatio Nordlicht, saksalaisten suunnitelma Leningradin valtaamiseksi elokuussa 1942.
Operaatio Nordlicht, saksalaisten joukkojen vetäytymissuunnitelma Suomesta Lapin sodan aikana vuosina 1944–1945.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Operaatio Nordlicht”, voi hakea sivunnimihaulla, laajalla sivunnimihaulla tai tekstihaulla.
Nurmon lukio

| Nurmon lukio |
| --- | --- |

Sijainti:  Toukotie 3 60550 Nurmo (Seinäjoki)
Koordinaatit:  62.82823°N, 22.91356°E
Tyyppi:  suomenkielinen lukio: yleislinja ja luonnontieteellinen linja
Rehtori:  Pekka Manninen
Oppilaita:  303 (2018)
Verkkosivut
Nurmon lukio on Seinäjoella Nurmon keskustassa toimiva toisen asteen yleissivistävä oppilaitos. Lukion lisäksi samoissa tiloissa toimii Nurmon yläaste.
Vuoteen 2008 saakka koulutuksen järjestäjänä toimi Nurmon kunta; vuoden 2009 alun kuntaliitoksen jälkeen toiminnasta on vastannut Seinäjoen kaupunki. Nurmon lukio on yksi kolmesta Seinäjoen lukiosta tai neljästä lukio-opetuksen toimipisteestä.  Kuntaliitoksen jälkeen terveysasema lopetettiin Nurmosta. Välillä on ehdotettu lukiokoulutuksenkin keskittämistä, joka on herättänyt huolta Nurmon pitäjän asukkaissa.
Vuonna 2018  Nurmon lukiossa opiskeli noin 300 lukiolaista. Rehtorina toimii Pekka Manninen.
Nurmon lukioon hakeuduttaessa on valittava joko lukion yleislinja että luonnontieteellinen linja.  Nurmon lukiolla on Opetus- ja kulttuuriministeriön hyväksymä erityistehtävä luonnontieteellisen opetuksen antamisessa. Luonnontieteellisellä linjalla opiskelijan tulee valita vähintään 12 kurssia (24 opintopistettä) yleislinjaa enemmän matematiikan, fysiikan, kemian, biologian ja maantieteen kursseja. Halutessaan opinto-ohjelmasta voi jättää pois kahdeksan muiden aineiden pakollista kurssia (16 op) kunhan pakollisesta aineksesta opiskelee vähintään puolet.
Aiheesta muualla

Nurmon lukion kotisivut
Nicolás Lapentti

| Nicolás Lapentti |
| --- | --- |
 Nicolás Lapentti Davis Cupissa 2009 maaottelussa Kanadaa vastaan.
Henkilötiedot
Syntynyt: 13. elokuuta 1976  Guayaquil 
Kansalaisuus:   Ecuador
Tennispelaaja
Pituus:  188 cm
Paino:  86 kg
Kätisyys:  oikea
Ammattilaisena:  1995–
Palkintorahat:  6 315 143 USD
Kaksinpeli
Paras sijoitus:  6. (17.04.2000)
Turnausvoittoja:  5
Voitot/tappiot:  321–299
Grand Slam -turnauksissa
Australian avoimet:  välierät (1999)
Ranskan avoimet:  4. kierros (2000)
Wimbledon:  puolivälierät (2002)
Yhdysvaltain avoimet:  3. kierros (2001)
Nelinpeli
Voitot/tappiot:  154–163
Aiheesta muualla
www.nicolaslapentti.com
ITF
ATP
Nicolás Alexander Lapentti Gómez (s. 13. elokuuta 1976 Guayaquil) on ecuadorilainen entinen tennispelaaja. Parhaimmillaan hän sijoittui ATP-maailmanlistalla kuudenneksi marraskuussa 1999. Hän on kerran pelannut Grand Slam -turnauksen välierissä. ATP-turnauksia hän voitti viisi kaksinpelissä ja kolme nelinpelissä. Davis Cupissa hän edusti Ecuadoria 38 maaottelussa vuosina 1993–2010.
Uransa lopettamisesta hän ilmoitti tammikuussa 2011.
Ura

Lapentti voitti ensimmäisen ATP-turnauksensa Bogotássa syyskuussa 1995 voitettuaan loppuottelussa Miguel Tobónin. Australian avoimissa 1999 Lapentti voitti muun muassa Thomas Johanssonin ja Karol Kučeran ja selviytyi turnauksen välieriin. Välierissä hän hävisi Thomas Enqvistille suoraan kolmessa erässä. Wimbledonissa 2002 Lapentti voitti neljännellä kierroksella Arnaud Clémentin. Puolivälierissä hän hävisi David Nalbandianille viidessä erässä.
Yksityiselämä

Hänen nuorempi veljensä Giovanni on myös tennispelaaja.
Aiheesta muualla

Kuvia tai muita tiedostoja aiheesta Nicolás Lapentti Wikimedia Commonsissa
Virallinen sivusto (Arkistoitu – Internet Archive)
Olli Heinivaara

Olli Eino Heinivaara (23. helmikuuta 1923 Helsinki – 7. maaliskuuta 1995 Helsinki) oli suomalainen lääkäri, joka sai professorin arvonimen.
Heinivaaran vanhemmat olivat päätoimittaja Eino Heinivaara ja Fanny Maria Mattson ja puoliso vuodesta 1948 Saara Tellervo Nieminen. Heinivaara tuli ylioppilaaksi Helsingin suomalaisesta lyseosta 1940 ja valmistui lääketieteen lisensiaatiksi 1947. Lääketieteen tohtoriksi hän väitteli 1955 ja sai sisätautien erikoislääkärin pätevyyden 1958.
Heinivaara työskenteli valmistuttuaan lääkärinä Helsingissä ja Kuorevedellä, samoin kuin Henkivakuutusyhtiö Kansan sekä Valmet Oy:n, Ilmavoimien koelentueen ja Veljekset Karhumäki -yhtiöiden palveluksessa. Keuhkosairauksien erikoislääkärin pätevyyden hän sai 1965. Kiinnostuttuaan tutkimustyöstä Heinivaara julkaisi tuloksia hematologian ja keuhkosairauksien alalta, Helsingin yliopiston sisätautien dosentti Heinivaarasta tuli 1961 ja keuhkosairausopin dosentti 1968. Professorin arvonimen hän sai vuonna 1973.
Heinivaara toimi vuodesta 1967 alkaen melkein 20 vuoden ajan Laakson sairaalan ylilääkärinä ja Helsingin tuberkuloosipiirin johtajana. Henkivakuutusyhtiö Kansan lääkärinä vuodesta 1952 ja ylilääkärinä vuodesta 1957 toiminut Heinivaara jätti viimeksi mainitun tehtävän vasta  siirtyessään eläkkeelle 1984. Hänellä oli monien alansa yhdistysten ja järjestöjen luottamustehtäviä, muun muassa   Suomalainen Lääkäriseura Duodecimissa, Suomen vakuutuslääkäriyhdistyksessä, Sisätautilääkäriyhdistyksessä ja Eläketurvakeskuksen hallituksessa.
Not Just a Fad

| Not Just a Fad J>  J. Fad |
| --- | --- | --- |

Studioalbumin tiedot
 Äänitetty : 1989–1991
 Julkaistu: 1991
 Tyylilaji: hip hop, elektro
 Levy-yhtiö: Ruthless
J. J. Fadin muut julkaisut
| Supersonic 1988 | Not Just a Fad 1991 |   |
Singlet albumilta Not Just a Fad
 ”We in the House” Julkaistu: 1991  ”Gold” Julkaistu: 1991  ”Be Good ta Me” Julkaistu: 1991
Not Just a Fad on yhdysvaltalaisen hip hop -yhtyeen J. J. Fadin toinen studioalbumi, joka julkaistiin vuonna 1991.
Kappaleet

Intro – 0.23
We in the House – 4.12
Gold – 3.28
Be Good ta Me – 4.26
Intro – 0.16
Work It – 4.07
Intro – 0.08
It’s da Fad – 4.05
Intro – 0.14
Not Just a Fad – 3.33
We Want It All – 3.56
Step – 2.57
Intro – 0.17
We’d Like to Thank – 2.43
OBX-indeksi

| OBX-indeksi |
| --- | --- |

Perustettu:  1. tammikuuta 1987
Ylläpitäjä:  Euronext
Pörssi(t):  Oslon pörssi
Symboli:  OBX
Osat:  25
Taso:  Large cap
Liittyvät:  OSEAX
ISIN:  NO0000000021
Reuters:  ^OBX
Bloomberg:  OBX <INDEX>
Aiheesta muualla
Sivusto
Infobox OKNimi-testi OK: 
OBX-indeksi (OBX, Oslo Børs Index) on norjalaisen Oslon pörssin vuonna 1986 käyttöön otettu osakeindeksi. Siihen kuuluu 25 pörssin eniten vaihdetuinta osaketta.  Osakelista tarkistetaan kahdesti vuodessa edeltävän kuuden kuukauden kaupankäynnin pohjalta. Enimmäisosuutta rajoitetaan kuitenkin UCITS III -säädösten mukaisesti ja Euroopan talousalueen ulkopuolisten yritysten osakkeiden osuus voi OBX-indeksissä olla enintään 10 prosenttia.  Muutokset astuvat voimaan joulukuun kolmannen torstain jälkeisenä perjantaina.
Luettelo indeksin yhtiöistä

Indeksin yhtiöt: 5. tammikuuta 2024:
Aker BP
Borr Drilling
DNB
Equinor
Frontline
Gjensidige Forsikring
Golden Ocean Group
Hafnia
Höegh Autoliners
Kongsberg Group
Mowi
NEL
Nordic Semiconductor
Norsk Hydro
Norwegian Air Shuttle
Orkla
Petroleum Geo-Services
SalMar
Storebrand
Subsea 7
Telenor
TGS
Tomra Systems
Vår Energi
Yara
Operaatio Napakettu

Operaatio Napakettu (saks. Unternehmen Polarfuchs) oli toisessa maailmansodassa Saksan Pohjois-Suomesta käsin suorittama sotilasoperaatio, osa suurempaa operaatio Hopeakettua kesällä 1941. Sen mukaan Saksan XXXVI armeijakunta hyökkäsi vajaan kahden divisioonan vahvuisella osastolla Sallasta Neuvostoliittoon kohti Kantalahtea. Tehtävänä oli katkaista tärkeä rautatie Murmanskin eteläpuolella.
XXXVI armeijakunnan 169. jalkaväkidivisioonan ja taisteluryhmä Nordin tehtävänä oli hyökätä 1. heinäkuuta 1941 noin 400 kilometriä pohjoista ryhmää etelämpänä Sallan kohdalta kohti Alakurttia ja katkaista Muurmannin rata Kantalahden kohdalta.
169. divisioonan ja taisteluryhmä Nordin komentajana oli ratsuväenkenraali Hans Feige. Taisteluryhmä Nord ei ollut divisioonan vahvuinen, kolmesta rykmentistä koottu sotatoimiyhtymä, vaan ainoastaan kahden rykmentin vahvuinen pääasiassa sotapoliisivoimista koottu ja keski-iältään yli 30-vuotias osasto, jota komensi SS-Brigadeführer Karl-Maria Demelhuber, joka uskoi yksiköstä muodostuvan kolmessa kuukaudessa taisteluosaston. Yksikkö oli joutunut siirtymään Rovaniemeltä raja-alueelle kolmessa vuorokaudessa. 169. divisioonaa komensi kenraaliluutnantti Kurt Dittmar.
Hyökkäys pysähtyi 36 kilometrin päähän Kantalahdesta ja operaatio keskeytettiin epäonnistuneena 22. syyskuuta 1941.
Merkinnän syy: taistelutoimet kuvaamatta samoin kuin vastassa olleet neuvostojoukot. Lisäksi operaation tausta ja seuraukset jäävät epäselviksi
Not My Life

| Not My Life |
| --- | --- |

Ohjaaja:  Robert Bilheimer
Käsikirjoittaja:  Robert Bilheimer
Tuottaja:  Robert Bilheimer
Valmistustiedot
Valmistusmaa:  Yhdysvallat
Tuotantoyhtiö:  Worldwide Documentaries
Ensi-ilta:  20. lokakuuta 2011
Kesto:  85 min
Alkuperäiskieli:  englanti
Aiheesta muualla
Virallinen sivusto
IMDb 
AllMovie
TMDB
Infobox OKNimi-testi OK: 
Not My Life on vuonna 2011 ensi-iltansa saanut dokumenttielokuva, joka kertoo ihmiskaupasta ja nykypäivän lapsiorjuudesta. Elokuvan on kirjoittanut, tuottanut ja ohjannut Robert Bilheimer. Kertojana elokuvassa on Glenn Close.
Not My Life kertoo nykyajan lapsiorjista joita ihmiskauppiaat käyttävät hyväksi ja ansaitsevat heidän kustannuksellaan miljardeja dollareita. Heitä pidetään pakkotöissä ja orjuutetaan muun muassa kodeissa, kerjäläisinä, seksiturismissa ja heille tehdään seksuaalista väkivaltaa ja pakotetaan lapsisotilaiksi. Elokuva on kuvattu viidellä matereella ja tusinassa eri maassa.
Elokuva sai alkunsa YK:n huumeiden ja rikollisuuden torjunnasta vastaavan toimiston ja Unicefin aloitteesta.
Aiheesta muualla

Not My Life 2011 Letterboxd. Viitattu 3.8.2022. (englanniksi)
Nick Moutrey

| Nick Moutrey |
| --- | --- |

Henkilötiedot
Syntynyt: 24. kesäkuuta 1995 (ikä 29) Toronto, ON, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  191 cm
Paino:  94 kg
Seura
Seura:  Rungsted Seier Capital
Sarja:  Metal Ligaen
Pelaajaura
Pääsarjaura:  2021–
Aik. seurat:  Lake Erie/Cleveland Monsters (AHL) Belleville Senators (AHL) Manchester Monarchs (ECHL) Rockford IceHogs (AHL) Texas Stars (AHL) Ässät (SML)
NHL-varaus:  105. varaus, 2013 Columbus Blue Jackets
Nicholas Moutrey (s. 24. kesäkuuta 1995 Toronto, Ontario, Kanada) on kanadalainen jääkiekkoilija, joka pelaa Tanskan Metal Ligaenin Rungsted Seier Capitalissa. Hän on pelipaikaltaan keskushyökkääjä, mutta Moutrey osaa pelata myös laidassa.
Pelityyli

Moutrey pitää itseään aggressiivisena voimahyökkääjänä, joka pelaa hyvin molempiin suuntiin. Hän haluaa omien sanojensa mukaan mennä ahtaisiin väleihin ja käyttää taitojaan maalintekoon. Moutrey kertoo olevansa joukkuekaveri, johon voi luottaa kaikissa tilanteissa ja joka tuo johtajuutta sekä hyvää asennetta kaukaloon jokaisena päivänä. Ässien kehitysjohtaja Tommi Kerttula luonnehti häntä joukkueeseen siirtyessä elokuussa 2021:
»Nick Moutrey on hyväluonteinen kaveri, jonka persoona ja työmoraali sopivat mainiosti joukkueeseemme. Hän on työteliäs pelaaja, joka liikkuu kokoonsa nähden hyvin. Suoraluisteluvoima, suoraviivaisuus ja maalille ajamiset ovat hänen vahvuuksiaan. Olemme tyytyväisiä, että saimme hänet joukkueeseemme. Nick on pelannut AHL:ssa puolustavassa roolissa ja on saanut paljon vastuuta alivoimalla ja tilanteissa, jossa on pitänyt puolustaa johtoa. Nick on iso, ulottuva ja vahva kaveri myös erikoistilanteisiin. Hänen tekniset taitonsa kuten syötöt ja vastaanotot ovat kunnossa, ja hän on vahva roikkumaan kiekossa, joten saamme lisää voimaa laitojen lähelle ja maalinedustalle.»
Odysseus (täsmennyssivu)

Odysseus voi tarkoittaa seuraavia:
Odysseus, kreikkalainen tarusankari, Itakhan kuningas, Odysseian päähenkilö
Odysseus, Mario Camerinin ohjaama Odysseiaan perustuva elokuva vuodelta 1954
Odysseus (engl. Ulysses), James Joycen romaani
1143 Odysseus, asteroidi
Odysseus, yhdysvaltalaisen Intuitive Machines yhtiön ensimmäinen Nova-C kuulaskeutuja, joka laskeutui kuuhun helmikuussa 2024
Odysseus, kraatteri Saturnuksen Tethys-kuussa
Odysseus, Eero Koivistoisen musiikkialbumi vuodelta 1969
Odysseus, 8. kappale Juice Leskisen ja Coitus Intin albumilta Per Vers, runoilija vuodelta 1974
Odysseus (kraatteri)

Odysseus
Odysseus on Saturnuksen kuun Tethyksen suurin kraatteri. Sen on 445 km leveä ja on yksi Aurinkokunnan suurimmista kraattereista. Se on nimetty kreikkalaisen sankarin mukaan.
Nanny

| Nanny> The Nanny |
| --- | --- |
Tyyli:  Sitcom
Kestoaika:  30 min.
Luoja(t):  CBS
Pääosissa:  Fran Drescher Charles Shaughnessy Nicholle Tom Benjamin David Salisbury Madeline Zima Daniel Davis Lauren Lane
Alkuperämaa:   Yhdysvallat
Alkuperäiskieli:  englanti
Verkko:   CBS  Nelonen
Esitetty:  3. marraskuuta 1993 – 23. kesäkuuta 1999
Jaksoja:  146
Aiheesta muualla
IMDb 
Nanny on vuosina 1993–1999 Yhdysvalloissa tehty tilannekomediasarja, jonka pääosassa nähtiin muun muassa Fran Drescher. Sarjan tunnusmusiikin on säveltänyt ja esittää Ann Hampton Callaway.
Juoni

Tavallisesta työläisperheestä kotoisin oleva Fran Fine, joka on äskettäin saanut potkut poikaystävältään, lähtee myymään kosmetiikkaa rikkaaseen kortteliin. Hän ilmestyy rikkaan, englantilaisen Broadway-tuottajan, Maxwell Sheffieldin oven taakse. Sheffield saa idean palkata Franin hoitamaan kolmea lastaan, Maggieta, Brightonia ja Gracea, koska hän on yksinhuoltaja, eikä voi pitää heitä silmällä.
Fran antaa lapsille kyseenalaisia neuvoja ja pari kertaa Maxwell erottikin tämän, mutta otti hoitajan aina takaisin, koska hän lapsineen olivat kiintyneet naiseen. Fran oli aina ollut kiinnostunut Maxwellistä, mutta mies ei ollut tajunnut sitä. Franin kanssa Maxwellin huomiosta ja rakkaudesta kilpaili C.C. Babcock, Maxwellin liikekumppani. Maxwellin hovimestari Niles pilkkasi aina C.C:tä, mutta tajusi lopulta, että hän vain pitää hänestä. Lopulta sarjan lopussa monen vastoinkäymisen ja onnenpotkun jälkeen lähentyneet Max ja Fran menevät naimisiin, sen jälkeen kun Maxwellin kuolleen vaimon aave antaa siihen luvan. Fran ja Maxwell saavat kaksoset.
Ulkomaiset versiot

Nannyä on esitetty yli 80:ssä eri maassa, ja sarjasta on tehty myös useita paikallisia versioita, kuten Моя прекрасная няня (Moja prjekrasnaja njanja) Venäjällä, jota Nelonen lähetti tammikuusta 2010 alkaen arkipäivisin nimellä Venäläinen Nanny. Versiot ovat noudattaneet yhdysvaltalaista alkuperäisversiota usein hyvin tarkasti, mutta joissakin maissa sarjaa on muutettu paikalliseen kulttuuriin sopivaksi.